Eile, 08 augustil toimusid Pilistveres Põllumeeste Kogu eestvedamisel rahvuslaste suvepäevad. Midagi rõõmustavat mul kahjuks teatada pole. Toimunu vaid süvendas arusaama, et need, kes nimetavad endid rahvuslasteks, on üldjuhul vaid libarahvuslased, kui mitte provokaatorid.
Eriti perverssed on need, kes on IRL liikmed ja nimetavad endid seejuures rahvuslasteks. Ühel sellisel oli särgil isegi kiri EESTI LEEGION, kuid see ei takistanud teda suure tunderõhuga väitmast, et kui Eesti asuks seal kus Šveits, siis ta isegi ei mõtleks EL liikmelisusele, aga siin kus meie oleme, olevat iseseisvus võrdne Venemaa tagasikutsumisega. Õnneks seepeale ei pidanud vastu Kalju Mätiku närvid ja ta tegi selgeks, et EL küll see ei ole, mis Venemaa vastu astuks ja meid kaitseks. Kahjuks jättis ta ütlemata, et seda ei tee ka NATO, eriti nüüd kus seisab ees Venemaa NATO täisliikmeks saamine (praegu seob neid partnerluslepe).
Minu hinnangul 3-4 kohalviibinut võis probleemideta lugeda eesti rahvuslasteks, ülejäänuid aga mitte. Silmatorkava püüdlikkusega kordasid need „rahvuslased“, et Eesti majanduskaos on vaid üleilmse majanduskriisi ilming, et kui me teeme niipidi või naapidi, siis tulevat Venemaa tagasi, või siis teeb meile Gruusiat. Isegi täna veel ei julge nad tunnistada, et Gruusia ründas Osseetiat USA mahitusel. Halb oli vaadata nende ülipüüdlikke kinnitusi, et Eesti ja eestlased on kõiges ise süüdi, keegi ei tunnistanud, et süüdi on Venemaa mahitatud eurookupatsioon. Väideti Euroopa Liidul olevat päästev roll, Euroopa Liidust väljaastumise mõtet peeti arualgedaks. Sellised „rahvuslased“ ma lahterdan riigireeturite poliitilise peavoolu koorilauljateks.
Minus süvenes ka arusaam, et Eesti iseseisvusaadet kaitseb ja ellujäämisalternatiivi pakub vaid Eesti Iseseisvuspartei. Üles leida põrmu langenud „NSVL lagundajate“, „vabakslaulajate“, „majandusime loojate“, jne, hulgast inimlikku palet säilitanud inimesi on päris keeruline.
Nii et olge ettevaatlikud „rahvuslastega“. Kuidas nende ja eesti rahvuslaste vahel vahet teha, selleks on kasulik lugeda rubriigist Temaatilised artiklid kirjutist „Libarahvuslast ära tunda on väga lihtne“, 15.07.2009.
Kohal olid erakonna esimeeste tasandil ka EIP endised läbirääkimispartnerid: „Põllumeeste Kogu“ ja „Libertas Eesti Erakond.“ Otsustasime, et jätkatakse konsultatsioone selles suhtes, kas on võimalik ja otstarbekas luua valimisliit kandideerimaks nendes omavalitsustes, kus erakonnad ei suuda välja panna oma nimekirjaga.
Vello Leito
393 total views, no views today